Document ID: /roh_data/filtered/fineweb-2-filterrobots_roh.jsonl.gz/2440

Allegraivel saja ch’i dat quest onn 17 principiants che cumenzan ad emprender la lingua rumantscha, ha declerà il manader dals curs da rumantsch a Samedan, Mario Pult.
Nagin interess per curs per indigens
Deplorabel na datti naginas annunzias per la «Spüerta putera», ina purschida nua ch’indigens pudessan perfecziunar lur rumantsch dal mintgadi.
Sper las lecziuns da rumantsch passentan ils participants dals curs da rumantsch per part er lur temp liber ils suentermezdis ensemen. Uschia datti mintga di er in program accumpagnond cun excursiuns, referats, prelecziuns e spassegiadas.
Sustegn finanzial
Ils custs na vegnan ins betg da purtar sulettamain cun las contribuziuns dals participants. Be grazia il sustegn finanzial da pliras organisaziuns e fundaziuns èn ils curs da rumantsch a Samedan cun 6 magisters insumma pussaivels. Ils curs da rumantsch a Samedan sa cruschan quest onn durant la segund’emna cun quels en vallader a Scuol.